Βασίλειος Ευμένης Βύζας

Για τον παλαιότερο πολιτικό, δείτε Βασίλειος Βύζας

Ο Βασίλειος Ευμένης Βύζας του Κωνσταντίνου (24 Σεπτεμβρίου 1937 - 15 Μαρτίου 2024) ήταν Έλληνας γιατρός που υπηρέτησε ως βουλευτής Κοζάνης από το 1996 έως το 2004.

 Βιογραφία 
Γεννήθηκε στο Εμπόριο Κοζάνης το 1937 και σπούδασε Χειρουργική στο Πανεπιστήμιο των Αθηνών, διδάκτορας του ίδιου πανεπιστημίου και του Πανεπιστημίου των Παρισίων, όπου φοίτησε ως υπότροφος την περίοδο 1970-73. Διετέλεσε πρόεδρος της Ιατρικής Εταιρείας Δυτικής Μακεδονίας και της Κοζάνης, διευθυντής Υπηρεσιών Υγείας της ΔΕΗ, επιμελητής της χειρουργικής κλινικής του ΑΠΘ και διευθυντής διαφόρων χειρουργικών κλινικών. Από το 1990 ως το 1993 υπηρέτησε ως διοικητής του Νοσοκομείου Κοζάνης.

Εξελέγη βουλευτής Κοζάνης για πρώτη φορά στις εκλογές του 1996 με τη Νέα Δημοκρατία.Μακεδονικό Πρακτορείο Ειδήσεων , 23-9-1996, ανάκτηση 28-8-2015. Επανεξελέγη το 2000 με το ίδιο κόμμα και υπηρέτησε ως μέλος του Κοινοβουλίου ως το 2004. Ήταν υποψήφιος βουλευτής με τη ΝΔ και το 2004, χωρίς να εκλεγεί.

Ήταν θεράπων ιατρός και μαθητής του διάσημου καρδιοχειρουργού Παναγιώτη Σπύρου. ΒΙΝΤΕΟ: Ο Βασίλης Βύζας μιλά για τον δάσκαλό του, Παναγιώτη Σπύρου, thestiva.gr, 14 Οκτωβρίου 2012, ανάκτηση 28 Αυγούστου 2015.
Ήταν παντρεμένος με 3 γιους.

Απεβίωσε σε ηλικία 86 ετών στις 15 Μαρτίου 2024.

 Παραπομπές 

Κατηγορία:Βουλευτές Κοζάνης
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες ιατροί του 20ού αιώνα